**Obrazovni ishodi I ciklusa studija**

*za za "Opšte pravni studijski program"*

| **Obrazovni ishodi** |
| --- |
|
|
| **A Opšte prenosive generičke kompetencije** (Generic Transversal Competences)  *Predstavljaju svojevrsne* *opšte-obrazovne zajedničke osnove obrazovnog nivoa studija koje studenti transparentno preuzimaju iz obrazovnog ciklusa kao cjeline odn. u okvirima većine predmeta i programskih modula studijskog programa.*  ***Opšte prenosive generičke kompetencije*** *(Generic Transversal Competences) koje studenti preuzimaju tokom studija odn. za koje su osposobljeni da primjenjuju čine prema kategorijama kompetencija prvenstveno*   * ***Instrumentalne kompetencije*** *u okviru kojih studenti preuzimaju* ***kognitivne kompetencije*** *osnovnog opšteg znanja, koje je utemeljeno na profesionalnom znanju, analitičkog mišljenja, sistemskog razmišljanja, kritičnog mišljenja, kreativnog razmišljanja, logičkog razmišljanja, praktičnog razmišljanja, sposobnost procjenjivanja, zatim* ***metodološke kompetencije*** *upravljanja vremenom, sposobnost rješavanja problema, sposobnost donošenja odluka, sposobnost učenja i razvoja strategija učenja, istraživačke veštine, sposobnost planiranja i organizacione sposobnosti, zatim* ***tehnološke kompetencije*** *koje podrazumijevaju računarske veštine, upravljanje informacijama i bazama podataka, korišćenje tehnoloških sredstava i uređaja u struci, te* ***komunikacione vještine koje podrazumijevaju*** *kapacitet za usmenu komunikaciju, vještine pisanja i prezentacije i poznavanje stranih jezika.* * *Studenti tokom studija takođe preuzimaju i* ***Interpersonalne kompetencije*** *u okviru kojih* ***individualne kompetencije*** *samomotivacije, razumjevanja različitosti i interkulturalnosti, sposobnost prilagođavanja i etičku posvečenost, zatim* ***socijalne kompetencije*** *vezane za socijalnu interakciju i međuljudsku komunikaciju, timski rad uklj. interdisciplinarne i međunarodne timove, upravljanje konfliktima i vještinu pregovaranja.*   *Studenti su takođe osposobljeni da primjenjuju i* ***Sistemske kompetencije*** *koje čine* ***organizacione kompetencije*** *upravljanja zasnovanog na ciljevima, upravljanja projektima, te orijentaciju na kvalitet, zatim* ***preduzetničke kompetencije*** *kreativnosti, preduzetničkog duha, inovativnosti i sposobnosti primjene znanja u praksi i na kraju kompetencije* ***vođstva (liderstva)*** *koje čine**orijentacija ka postignučima, sposobnost samostalnog rada i vođstvo/liderstvo.* |
| **B/ Opšte predmetno-stručne kompetencije**  *Opšte predmetno-stručne kompetencije su određene generičkim deskriptorima studija prvog ciklusa Fakulteta pravnih nauka prema definisanim obrazovnim ishodima koji su usvojeni na Bergenskoj konferenciji (19-20 May 2005) određuju sposobnosti svršenih studenata da:* |
| * posjeduje bazično i pokazano znanje i razumjevanje studijske oblasti, stečeno produžetkom opšteg srednjoškolskog obrazovanja, i koje je podržano naprednim nastavnim sredstvima, na nivou koji uključuje i određene aspekte poznavanja savremenih dostignuča u toj studijskoj oblasti; |
| * može da primjeni znanje i razumjevanje studijske oblasti na način koji pokazuje profesionalni pristup u radu i struci, i ima kompetencije koje demonstrira kroz promišljanje i iznošenje argumenata i rješavanje problema u svojoj studijskoj oblasti; |
| * ima sposobnost da prikupi i interpretira relevantne podatke (obično u okviru svog područja studija) kako bi formirao stručno mišljenje koje uključuje i prosuđivanje o relevantnim društvenim, naučnim ili etičkim pitanjima; |
| * može da prenosi informacije, ideje, probleme i rješenja bilo stručnoj bilo laičkoj publici; |
| * razvio je sposobnost učenja koja je neophodna da bi, sa visokim nivoom samostalnosti, mogao da nastavi naredni nivo studija. |
| **C/ Specifične predmetno-stručne kompetencije (subject specific competences)**  Obuhvataju znanja, vještine i sposobnosti vezane za struku i naučne oblasti studijskog programa.  *(Studenti su osposobljeni odn. posjeduju znanja vještine i sposobnosti da/za:)* |
| * Kompetencije opštih sposobnosti i vještina (*opšte-obrazovne zajedničke osnove*) u naučnoj oblasti   (*predmeti koji omogućavaju sticanje opštih i generičkih kompetencija obrazovnog ciklusa u cjelini kao: "Mundologija" (kulturno-civilizacijske paradigme građanskog društva), "Komunikologija", "Filozofija života" (opšta i specijalnu metodologiju sa akademskim vještinama), "Socijalna psihologija", "Retorika sa teorijom pismenosti", "Administrativno i kancelarijsko poslovanje", " Informatika i računarske tehnologije", "Strani jezik I i II")* |
| * student prepoznaje kulturno-civilizacijske paradigme građanskog društva, razumije svjetske procese globalizacije društva, spoznaje različite naučne i religijske poglede na svijet kao i uticaje različitih kultura i religija, države i prava i političkih partija na ponašanje ljudi; |
| * student je u stanju da prepozna neverbalne oblike komunikacije, da ovlada elementima efikasne i efektivne komunikacije i razumije nivoe komunikacije; |
| * student prepoznaje vrste timske komunikacije i psihodinamku timova i malih socijalnih grupa i osposobljeni su da upravljaju procesima timskog rada, motivacije i liderstva u malim grupama; |
| * student je teorijski i praktično savladao osnovne akademske vještine vezane za psihologiju učenja, stilove i strategiju učenja, organizaciju i upravljanje vremenom, razumijevanje, ispitnu anksioznost, akademsko pisanje, citiranje i plagijarizam; |
| * razumije principe psihologije i prepoznaje implikacije socijalne psihologije na poslovnu organizaciju i poslovne procese te je u stanju da primjeni to znanje na rad u malim društvenim grupama i timovima relevantnim za upravljanjem poslovnim procesima i procesima timskog rada, ponašanjem potrošaća, te ponašanjem specifičnih grupa vezanih za uskostručne profesije studenata; |
| * student poznaje karakteristike razgovornog jezika, usmenog javnog govora, stilove jezika, monološki i dijaloški usmeni govor, kao i leksičke norme usmenog jezika, mnogoznačnost riječi, homonime, sinonime, antonime, pozajmljenice, frazeologizme i korišćenje profesionalne leksike; |
| * student zna da koristi logiku usmenog jezika u cilju pridobijanja sagovornika ili auditorija, pitanje kompozicije govora, raščlanjivanje i tumačenje pojmova, primjenu logičkih zakona u usmenom govoru, strukturiranje govora, retoričke i spekulativne metode argumentacije govora, stvaranje govornog imidža oratora, te principe i postupke uticaja na sabesjednika; |
| * Studenti posjeduju ključne opšte kompetencije u oblasti informacionih i računarskih tehnologija vezanih za arhitekturu i organizaciju računarskih sistema, računarske mreže, sistemski softver i baze podataka. |
| * Student realizuje teorijski i kroz praktične vježbe elemente poslovne, pravne i političke retorike. |
| * znaju da u oblasti poslovnih aplikacija upravljaju datotekama operativnog sistema i da upravljaju računarskim resursima, poznaju i koriste standardne opcije tekst procesora, tablarnih kalkulatora, kancelarijskih baza podataka, poslovne prezentacione grafike, sisteme za efikasnu elektronsku komunikaciju. |
| * Studenti posjeduju znanja o konceptu elektronskog poslovanja i povezanim tehnologijama, konvergencije tehnologija i mogućnosti u digitalnom poslovanju i dinamike, pravnog i institucionalnog okvira neophodnog za realizaciju e-poslovanja. |
| * student je teorijska znanja upotpunio praktičnim radom i stažiranjem u odgovarajućim poslovnim subjektima |
| * studenti su takođe stekli praktičnu obuku kroz učešće u studijima slučaja u kojima se suočavaju sa problemima donošenja odluka, upravljanja vremenom, upravljanja stresom, upravljanja ljudskim kapitalom. |
| * Kompetencije studijskog jezgra: |
| * + **Teorijsko-metodološki modul zajedničkih osnova naučnog polja pravnih nauka**   *(Obuhvata predmete: "Filozofija i teorija prava", "Nomotehnika sa metodologijom prava", "Komparativna istorija države i prava", "Rimsko pravo", "Državni menadžment i pravna država")* |
| * razumije bitna metodološka pravila pravnih nauka i osposobljen je da učestvuje i samostalno sačini određene pravne akte manjeg pravnog kapaciteteta složenosti |
| * Student je preuzeo teorijska i praktična znanja iz oblasti metodoloških aspekata prava, i pravnog normiranja. |
| * Osposobljen je da samostalno uradi određene pravne akte manjeg pravnog kapaciteteta i složenosti |
| * Student je ovladao teorijskim vještinama prepoznavanja, definisanja, kompariranja bitnih pravno istorijskih instituta i može da sagleda, analizira i izvodi zaključke u oblasti pravno istorijskih činjenica. |
| * studenti su stekli osnovne pojmove i sadržaje iz oblasti rimskog prava, kao i druge srodne pravne institute iz ostalih grana prava (građansko pravo, obligaciono pravo, stvrno pravo, porodično pravo, nasljedno pravo). |
| * Studenti posjeduju optimalne informacije o nastanku i genezi pravnih instituta i u stanju su da uspostave korelaciju između relevantnih grana i oblasti prava |
| * Studenti poznaju postulate državnog menadžmenta i kriterijume za projektovanje institucionalne strukture društva a posebno u oblasti menadžmenta zakonodavne vlasti, izvršne vlasti, upravno-administrativne državne vlasti, sudske vlasti, odnosa sa javnošću državne uprave. |
| * + **Stručno-aplikativni modul u oblasti građanskog prava**   *(Obuhvata predmete: "Uvod u građansko pravo", "* *Porodično pravo ", "* *Stvarno pravo ", "* *Građansko parnično procesno pravo", "* *Nasljedno pravo", "* *Građansko vanparnično i izvršno pravo", )* |
| * Student je osposobljen da diskutuje i obrazlaže bitne institute građanskog i građansko-procesnog prava, |
| * Može da kvalitetno uvezuje i stavlja u funkcionalnost stečena znanja iz oblasti građanskog prava sa drugim srodnim oblastima (porodično, stvarno, nasljedno pravo) |
| * Studenti su stekli praktična znanja i iskustva iz oblasti parničnog postupka, odnosno pravila na osnovu kojih sudovi raspravljaju i odlučuju u građanskopravnim sporovima. |
| * Studenti pored redovne metode pružanja zaštite povrijeđenih ili ugroženih subjektivnih prava fizičkih i pravnih osoba, poznaju i temeljne pojmove alternativnog načina rješavanja sporova, odnosno arbitraže. |
| * Studenti mogu da uspješno tumače institute stvarnog prava i da primjenjuju u praksi stečena znanja instituta stvari, državine, prava svojine, službenosti, založnog prava, prava građenja, realni tereti i javni registri u pogledu nekretnina. |
| * Student je u stanju da tumači zakonske odredbe pozitivnih propisa iz oblasti porodičnog prava, da na osnovu tumačenja cjeni mogućnost i okolnosti primjene pravnih instituta porodičnog prava, te da vrši komparaciju i vrednovanje instituta porodičnog prava kroz mogućnost primjene i ostvarivanja pravnosti i zakonitosti |
| * Student je u stanju da sastavi i napiše jednostavnije pravne podneske iz oblasti građanskog prava |
| * + **Stručno-aplikativni modul u oblasti krivičnog prava**   *(Uključuje predmete: "Krivično pravo-opšti dio", "Krivično pravo-posebni dio", "* *Krivično procesno pravo ", "* *Kriminologija ")* |
| * vlada najvažnijom terminima, pojmovima i institutima u oblasti opšteg dijela krivičnog prava i stekao je sposobnost sistematičnog pristupa kroz obradu pojedinih instituta krivičnih zakona; |
| * student može definisati tj. krivično pravno orjentisati jednostavnije krivično pravne slučajeve u skladu sa savladanom materijom (primjena krivičnopravne norme na konkretne životne situacije i primjena krivičnih sankcija prema učiniocima krivičnih djela) |
| * Studenti posjeduju saznanja, akademske vještine i praktične sposobnosti u tumačenju i u primjeni Krivičnog zakona Republike Srpske i Krivičnog zakona Bosne i Hercegovine; |
| * student razumije pojam opšteg i posebnog dijela krivičnog prava i vlada najvažnijom terminima, pojmovima i institutima u oblasti posebnog dijela krivičnog prava i ovladao je specifičnim pravnim vještinama u sistemu krivičnopravne zaštite dobara i vrijednosti; |
| * razumije i analitički tumači osnovne uzroke i manifestaciju zločina, |
| * u stanju je da povezuje kriminološke karakteristike kriminaliteta sa srodnim naukama (krivično pravo, kriminalistika). |
| * Student je u stanju da sastavi i napiše osnovne jednostavnije pravne podneske iz oblasti krivičnog prava |
| * + **Stručno-aplikativni modul u oblasti međunarodnog prava:**   ***(Obuhvata predmete: "****Međunarodno javno pravo****", "****Međunarodno privatno pravo****", "****Međunarodno poslovno pravo****",*** *"Evropska Unija")* |
| * Studenti je stekao osnovna teorijska znanja iz međunarodnopravne oblasti i međunarodnog javnog prava, kao i posebna znanja o sistemu pravnih pravila koja uređuju oblike međunarodnopravnog subjektiviteta i položaja država, međunarodnih organizacija, pojedinca i nedržavnih oblika u međunarodnom pravnom sistemu i odnosa između unutrašnjeg i međunarodnog prava. |
| * osposobljen je da pronalazi relevantne izvore međunarodnog prava, tumači ih i da u okviru ekspertnih timova učestvuje u redigovanju međunarodnih ugovora i drugih dokumenata relevantnih za međunarodno pravo. |
| * Student može da: objasni funkciju međunarodnog privatnog prava i strukturu normi kojima se reguliše sukob zakona i sukob jurisdikcija; uoče osobenosti instituta, izvora i normi međunarodnog privatnog prava u odnosu na norme iz nacionalnog prava, uporede ih i odrede njihov međusobni odnos i redosled primene; |
| * Studenti mogu da objasne kako se odvija postupak rješavanja sporova sa elementom inostranosti i razlike u odnosu na postupak koji se vodi povodom spora sa istim predmetom bez elementa inostranosti; |
| * Studenti mogu da reše jednostavnije slučajeve u kojima postoji sukob zakona i sukob jurisdikcija; odrede mjerodavno pravo primenom kolizione tehnike u jednostavnijim predmetima; |
| * prepoznaje prednosti i nedostatke Evropske unije u odnosu na druge oblike organizovanja i djelovanja država i poznaje trendove u razvoju procesa evropskih integracija. |
| * + **Stručno-aplikativni modul u oblasti ustavnog i upravnog prava:**   ***(Obuhvata predmete: "Ustavno pravo ", "Upravno pravo", " Upravno procesno pravo******", )*** |
| * student je stekao osnovna i neophodna teorijska saznanja u vezi sa ustavnim uređenjem, elementima i sadržajima ustavnih normi, specifičnosti ustavnih uređenja pojedinih država, sa akcentom na ustavno uređenje Bosne i Hercegovine i Republike Srpske. |
| * student je u stanju da prepoznaje, tumači i definiše ustavne sadržaje i da uspješno diskutuje i analizira bitne odredbe ustava u okviru svoje profesionalne i druge orjentacije. |
| * Student je osposobljen da konkretnije prepoznaje upravnu organizaciju i oblast upravnih poslova i funkcije u cijelokupnom sistemu državne organizacije. |
| * student je osposobljen za primjenu određenih upravnih instituta u okviru upravnog procesnog prava i upravnog postupka. |
| * + **Stručno-aplikativni modul u oblasti poslovnog prava:**   ***(Obuhvata predmete: "Poslovno pravo", "*** *Obligaciono pravo 1 i 2****", "*** *Radno pravo* ***")*** |
| * razumije zakonske principe i u stanju je da ih poveže sa poslovnim i upravlјačkim znanjima (kao npr. propisi o konkurenciji, poreski zakoni itd.) |
| * student posjeduje saznanja o oblicima privrednih društava u domaćem zakonodavstvu, njihovom osnivanju i funkcionisanju, organima upravljanja kao i saznanja o pojmovima i osnovnim elementima ugovora u privredi i o bitnim elementima hartija od vrednosti, mjenice i čeka. |
| * student razumije ugovore o prodaji, posredovanju, zastupanju, komisionu, špediciji, građenju; |
| * student razlikuje različite tipove privrednih društava kao što su ortačko društvo, komanditno društvo, društvo sa ograničenom odgovornošću, akcionarsko društvo; |
| * Student ima osnovna teorijska znanja o subjektima i izvorima međunarodnog poslovnog prava, domaćem spoljnotrgovinskom zakonodavstvu, pravilima kojima se neposredno uređuje odvijanje poslova međunarodnog prometa, pravnim odnosima u međunarodnoj trgovini, carinskim propisima, međunarodnom privrednom sudstvu i arbitraži; |
| * Studenti su osposobljeni da učestvuju u aktivnostima poslovanja u vezi sa međunarodnim prometom robe, usluga i novca primjenjujući stečena znanja iz međunarodnog poslovnog prava; |
| * Student poznaje relevantne pravne i teorijske institute radnog prava, a posebno u Republici Srpskoj i Bosni i Hercegovini, |
| * Student je osposobljen da sačini, tj. napiše veći broj pravnih akata iz oblasti radnog prava (rješenja, odluke, naredbe, pravilnike isl), koji se najčešće primjenjuju u praksi |
| * + **Opšte-stručni modul u oblasti ekonomije i poslovanja**   *(Obuhvata predmete: "Makroekonomija", "Mikroekonomija","Preduzetništvo i preduzetnička ekonomija", "Finansije i finansijsko pravo")* |
| * student prepoznaje i shvata funkcionisanje osnovnih makroekonomskih agregata i razumije osnovne makroekonomske modele, te je u stanju je da identifikuje uticaj makro- i mikro-ekonomskih elemenata poslovne organizacije na poslovanje (tj. finansijski i monetarni sistem, unutrašnja tržišta, spoljna-trgovinska politika) i da prilagodi poslovnu organizaciju makroekonomskim faktorima; |
| * student do detalja poznaje osnovne agregatne makroekonomske veličine (društveni bruto proizvod, društveni proizvod i nacionalni dohodak, funkcije proizvodnje, ponudu roba i usluga, potrošnju, akumulaciju i investicije, privredni rast, ravnotežu finansijskih tržišta, funkcije novca, mjerenje troškova života i potrošački index cijena, |
| * zna da identifikuje i koristiti pojedine analitičke alate za istraživanje tržišta i da izradi komparativne analize ekonomskih parametara i poslovanja; |
| * koristi odgovarajuće instrumente za analizu poslovnog okruženja (tj. analizu industrijskih parametara, analizu tržišta, PEST analizu); |
| * prepoznaje kriterijume prema kojima je preduzeće definisano i zna da ih poveže sa analizom poslovnog okruženja kako bi se identifikovale perspektive (tj. SVOT analiza, unutrašnji i spolјni sistem vrednosti i procjena uticaja); |
| * može da u određenoj mjeri predvidi buduća ekonomska kretanja na osnovu makroekonomskih politika koje se primjenjuju u društvu i okruženju. |
| * sposobnost korištenja ekonomskog rezonovanja za formulisanje i procjenu ekonomske politike; |
| * sposobnost procjene ekonomskih performansi organizacije; |
| * student razumije osnovne principe i koncepte ekonomskog razvoja, kao i uticaj savremenih razvojnih faktora kao što su siromaštvo, nejednakost, rast stanovništva, urbanizacija i ruralno-urbana migracija, ljudski kapital, okoliš, razvojne politike i uloga tržišta i države, platna bilanca, dug, financijska i fiskalna razvojna politika; |
| * sposobnost izrade i primjene operativnog i taktičkog poslovnog (biznis) plana; |
| * razumije principe zaštite okoline i održivog razvoja; |
| * u stanju je da identifikuje strukturu i karakteristike poslovne organizacije (tj. cilјeve i zadatke, vlasništvo, veličinu, strukturu) |
| * u stanju je da identifikuje osnovna funkcionalna područja poslovne organizacije i razumije njihovu ulogu u sistemu (tj. nabavku, proizvodnju, logistiku, prodaju, marketing, finansije, lјudske resurse); |
| * zna da utvrdi kolateralna pitanja poslovanja poput kulture i etičkih principa i razumije njihov uticaj na poslovnu organizaciju, dizajn socijalnih scenarija eksploataciju lјudskih resursa, životnu sredinu; |
| * razumije detalјe o poslovnim funkcijama, različitim tipovima poslovnih preduzeća, geografskim regionima, veličini preduzeća, poslovnim sektorima i u stanju je da ih poveže sa osnovnim teorijskim znanjima. |
| * student razumije socijalnu odgovornost u poslovanju i javno-privatno partnerstvo (PPP); |
| * student je osposobljen da uspješno diskutuje i da pokaže sistematsko razumijevanje za primjenu osnovnih instituta u oblasti finansija i finansijskog prava i da konkretnije prepoznaje oblast javnih prihoda, javnih rashoda, budžeta, poreza, djelokrugu rada poreskih organa, |
| * student je preuzeo osnovno znanje u području poreske harmonizacije i osnovnim instrumentima poreske harmonizacije, standardima i najboljoj praksi u izgradnji poreskog sistema. |